V Hlohovci chystajú zákaz používania pyrotechniky, výnimkou bude Silvester
Vydané 20.3.2017 o 15.57, prispievatelia
Zákaz bude platiť aj v prípade svadieb či rôznych osláv, nariadenie neumožní udeľovanie výnimiek.
Ilustračné foto: Ján Král
reklama
Hlohovec chystá po vzore iných slovenských miest celoročný zákaz používania pyrotechnických výrobkov. Výnimkou bude len šesť hodín na prelome rokov od 20:00 na Silvestra do 02:00 1. januára.
Z navrhovaného všeobecne záväzného nariadenia vyplýva, že používanie zábavnej pyrotechniky bude zakázané aj pri oslavách, svadbách a ďalších podujatiach. Nariadenie nebude umožňovať žiadne výnimky.
O zákaze používania pyrotechniky budú poslanci mestského zastupiteľstva rozhodovať vo štvrtok.
reklama
Podľa skúseností Mestskej polície v Hlohovci je najproblematickejšie používanie zábavnej pyrotechniky počas vianočných sviatkov.
Práve zabezpečenie ochrany verejného poriadku a nerušených a pokojných vianočných sviatkov priviedlo radnicu k návrhu zakázať používanie pyrotechnických výrobkov určených kategórií v celom Hlohovci.
Ak poslanci všeobecne záväzné nariadenie schvália, účinnosť nadobudne v polovici apríla.
Najviac používané kategórie zábavnej pyrotechniky zakázala v minulom roku aj Trnava, pyrotechnické efekty sa mali ozývať len dve hodiny na prelome rokov.
Napriek tomu sa ozývali oveľa častejšie, mestskí policajti z pochopiteľných dôvodov nedokázali postihnúť všetky porušenia tohto nariadenia.
Práve s postihovaním porušovania zákazu majú problémy aj iné samosprávy, ktoré už používanie pyrotechniky v zmysle zákona o banskej činnosti, výbušninách a o štátnej banskej správe zakázali.
SITA
Podeľte sa s nami o váš názor!
Hlavné správy
Spartak Trnava pripravil pre svojich fanúšikov štýlovú videopozvánku na ligové futbalové zápasy. Účinkujú v nej... celý článok
Vo štvrtej lige severozápad sa schyľuje k veľkému šlágru. Malženice v nedeľu 26. marca o 15.00... celý článok
Zavraždený kňaz Štefan Polák bol rukami a nohami priviazaný o radiátor, ústa mal prelepené lepiacou páskou.... celý článok